**Mød cellist og cyklist Ida Riegels til en koncert med fortælling**

Ida Riegels er uddannet fra Det Kongelige Danske Musikkonservatorium og har turneret i flere dele af verden. Både USA og Europa, men også fjerne steder som Indien, Bhutan, Thailand og Japan.

Hun har gennem de seneste år etableret sig som cyklende cellist og vandt i 2020 DR P2 'Ildsjæleprisen'.

I 2022 vandt hendes debut CD ‘Cello Stories’ DR P2 Årets album, Lytterprisen.

Ida spiller på en cello hun selv har bygget fra grunden af. Den er specielt designet til at fremme de dybe overtoner.

På programmet er klassiske værker og en håndfuld kompositioner af Ida Riegels, som er skrevet med inspiration fra oplevelser på hendes mange koncertrejser.

Undervejs i koncertenforedraget vil man kunne høre om Idas 1.000 km lange koncertrejse på cykel op gennem Europa, og hendes øvrige turneer på cykel.

Der er billeder, video og musik til fortællingen, og en enkelt overraskelse på programmet.

*“Jeg interesserer mig for det der sker mellem musiker og publikum. Hvordan lytteren er med til at give musikken liv.”*